సుప్రీంకోర్టులో కేంద్ర ప్రభుత్వం ప్రతిపాదనఇప్పటికి తలాక్పై విచారణకే పరిమితంబహుభార్యత్వంపై తర్వాత విచారణ: సుప్రీంన్యూఢిల్లీ, మే 15: ముస్లిం సమాజంలో ఆచరణలో ఉన్న ట్రిపుల్ తలాక్ ఆచారాన్ని సుప్రీంకోర్టు రాజ్యాంగ విరుద్ధంగా ప్రకటించి కొట్టివేస్తే ప్రత్యామ్నాయ చట్టం రూపొందించేందుకు కేంద్రప్రభుత్వం సంసిద్ధత వ్యక్తంచేసింది. ’ముమ్మారు’ విడాకులపై ప్రధాన న్యాయమూర్తి జస్టిస్ జేఎస్ ఖేహర్ నేతృత్వంలోని ఐదుగురు సభ్యుల రాజ్యాంగ ధర్మాసనం ప్రత్యేక విచారణ జరుపుతున్న సంగతి తెలిసిందే. సదరు విచారణ సోమవారం కూడా కొనసాగింది. అటార్నీ జనరల్ ముకుల్ రోహత్గీ తన వాదనలు వినిపించారు. ఈ సందర్భంగా కోర్టు జోక్యం చేసుకుని.. ఇప్పటికిప్పుడు ట్రిపుల్ తలాక్ను కొట్టివేస్తే.. ఎవరైనా ముస్లిం పురుషుడు పెళ్లి రద్దుచేసుకుంటే పరిస్థితి ఏమిటని ప్రశ్నించింది. ముస్లిం సమాజంలో వివాహాలు, విడాకుల క్రమబద్ధీకరణకు కేంద్రం చట్టం చేస్తుందని రోహత్గీ తెలిపారు. ట్రిపుల్ తలాక్ సమస్యతో పాటు బహుభార్యత్వం, నిక్కా హలాల్ అంశాలనూ విచారించాల్సి ఉందని, ఇద్దరు సభ్యుల ధర్మాసనం దీనిని రాజ్యాంగ ధర్మాసనానికి నివేదించిందని గుర్తుచేశారు. దీనికి కోర్టు స్పందిస్తూ.. ట్రిపుల్ తలాక్ సమస్యతో పాటు బహుభార్యత్వం, నిక్కా హలాల్ అంశాల చట్టబద్ధతపైనా తాము విచారించి ఉంచాల్సి ఉందని, సమయాభావం దృష్ట్యా ప్రస్తుతానికి ట్రిపుల్ తలాక్కే పరిమితవుతామని పేర్కొంది. మిగతా రెండు అంశాలను భవిష్యతలో చేపడతామని తెలిపింది. ఈ రెండు అంశాలు కోర్టు విచారణలో ఉన్నాయా.. భవిష్యతలో వేరే ధర్మాసనం విచారిస్తుందో లేదో స్పష్టం చేయాలని అటార్నీ జనరల్ కోరగా.. భవిష్యతలో ఈ అంశాలను చేపడతామని ధర్మాసనం విస్పష్టంగా తెలియజేసింది. మొత్తం ఆరురోజులను విచారణకు కేటాయించారు. ట్రిపుల్ తలాక్ను సవాల్ చేసేవారికి మూడురోజులు, సమర్థిస్తున్నవారికి మూడు రోజులు కేటాయించారు. గత విచారణ సందర్భంగా.. ట్రిపుల్ తలాక్ను పలువురు ముస్లిం మేధావులు చట్టబద్ధంగా పేర్కొంటున్నప్పటికీ ఇది దారుణమైన ఆచారమని, వివాహం రద్దుకు సరైన పద్ధతి కాదని ధర్మాసనం వ్యాఖ్యానించింది. కోర్టుకు సహాయకుడిగా వ్యవహరిస్తున్న సల్మాన్ ఖుర్షీద్ వివిధ సంస్థలు, అఖిల భారత ముస్లిం పర్సనల్ లా బోర్డు వైఖరిని వివరించారు. కొన్ని సంస్థలు ఇది అసహ్యకరమైన పద్ధతి అంటూనే ఇది చెల్లుబాటవుతుందని అంటున్నాయని తెలిపారు. ప్రముఖ న్యాయ కోవిదుడు రామ్ జెఠ్మలానీ, కేంద్ర మాజీ మంత్రి, ఇస్లామిక్ మేధావి అరిఫ్ మొహ్మద్ ఖాన్ కూడా ఈ విధానాన్ని తప్పుబడుతూ వాదించారు. ట్రిపుల్ తలాక్పై పిటిషన్ వేసిన న్యాయవాది ఫరా ఫైజ్ మాట్లాడుతూ.. ముస్లిం మతాధికారులు ప్రత్యామ్నాయ న్యాయ వ్యవస్థను నడుపుతున్నారని, ముస్లింలెవరూ దీనిపై కోర్టులకు వెళ్లకుండా బలవంతంగా అడ్డుకుంటున్నారని కోర్టు దృష్టికి తీసుకెళ్లారు. మంచి అంశం లేవనెత్తారని, దానిని పరిగణనలోకి తీసుకుంటున్నామని ధర్మాసనం తెలిపింది.’ఇద్దత’ సమయంలో పెళ్లి చట్టవిరుద్ధం కాదు: కోర్టుమొదటి భర్తకు విడాకులిచ్చిన తర్వాత ముస్లిం మహిళ మరో వివాహానికి కనీసం మూడు నెలలు ఆగాలని ముస్లిం మతాధికారులు చెబుతారు. ఈ సమయాన్నే ఇద్దత (వేచి ఉండే సమయం) అంటారు. ఈ ఇద్దత సమయంలో వేరొకరిని ఆమెగనుక పెళ్లి చేసుకుంటే అది చెల్లనేరదన్న వాదనను ఢిల్లీ కోర్టు తోసిపుచ్చింది. ఓ ముస్లిం దంపతుల కేసులో ప్రత్యేక కోర్టు న్యాయమూర్తి భూపే్షకుమార్ ఈ నిర్ణయం వెలువరించారు.
supreenkortulo kendra prabhutvam pratipaadanippatiki talaakpai vichaaranake parimitambahubharyathwam tarvaata vichaarana: supreemnyuudlly, mee 15: muslim samaajamlo aacharanalo unna triple talak aachaaraanni supreenkortu raajyaamga viruddhamgaa prakatinchi kottiveste pratyaamnaaya chattam roopondinchenduku kendraprabhutvam samsiddhata vyaktamchaesindi. ’mummaru’ vidaakulapai pradhaana nyaayamuurti justis js khehar netrutvamloni aiduguru sabhyula raajyaamga dharmasana pratyeka vichaarana jaruputunna sangati telisinde. sadaru vichaarana somavaram kuudaa konasagindi. atarni janaral mukul rohatgi tana vaadanalu vinipinchaaru. ee sandarbhamgaa kortu jokyam chesukuni.. ippatikippudu triple talaaknu kottiveste.. evaraina muslim purushudu pelli radduchesukunte paristhiti emitani prasninchindi. muslim samaajamlo vivaahaalu, vidaakula kramabaddheekaranaku kendram chattam chestundani rohatgi telipaaru. triple talak samasyatho paatu bahubhaaryatvam, nikka halal amsaalanuu vichaarinchaalsi undani, iddaru sabhyula dharmasana deenini raajyaamga dharmasananiki nivedinchindani gurtuchesaaru. deeniki kortu spandistuu.. triple talak samasyatho paatu bahubhaaryatvam, nikka halal amsaala chattabaddhatapainaa taamu vichaarinchi unchalsi undani, samayabhavam drishtya prastutaaniki triple talakke parimitavutaamani perkondi. migata rendu amsaalanu bhavishyatalo chepadatamani telipindi. ee rendu amsaalu kortu vichaaranalo unnaya.. bhavishyatalo vere dharmasana vichaaristundo ledho spashtam cheyalani atarni janaral koraga.. bhavishyatalo ee amsaalanu chepadatamani dharmasana vispashtamgaa teliyajesindi. mottam aarurojulanu vichaaranaku ketaayinchaaru. triple talaaknu sawal chesevariki moodurojulu, samarthistunnavaariki moodu rojulu ketaayinchaaru. gatha vichaarana sandarbhamgaa.. triple talaaknu paluvuru muslim medhaavulu chattabaddhamgaa perkontunnappatiki idhi daarunamaina aachaaramani, vivaham radduku saraina paddhati kaadani dharmasana vyaakhyaaninchindi. kortuku sahayakudiga vyavaharistunna salman khurshid vividha samsthalu, akhila bhaarata muslim parsanal laa bordu vaikharini vivarinchaaru. konni samsthalu idhi asahyakaramaina paddhati antoone idhi chellubaatavutundani antunnaayani telipaaru. pramukha nyaaya kovidudu ram jethmalaanee, kendra maji mantri, islamic medhavi arif mohmad khan kuudaa ee vidhaanaanni tappubadutuu vaadinchaaru. triple talaakpai pitition vesina nyaayavaadi fara faiz maatlaadutuu.. muslim mataadhikaarulu pratyaamnaaya nyaaya vyavasthanu naduputunnarani, muslimlevaru deenipai kortulaku vellakunda balavantamgaa addukuntunnarani kortu drushtiki teesukellaaru. manchi amsam levanettaarani, daanini parigananaloki teesukuntunnamani dharmasana telipindi.’iddata’ samayamlo pelli chattaviruddham kaadu: kortumodati bhartaku vidaakulicchina tarvaata muslim mahila maro vivaahaaniki kaneesam moodu nelalu aagaalani muslim mataadhikaarulu chebutaaru. ee samayanne iddata (vechi unde samayam) antaaru. ee iddata samayamlo verokarini aameganuka pelli chesukunte adhi chellaneradanna vaadananu dhilli kortu tosipuchindi. oo muslim dampatula kesulo pratyeka kortu nyaayamuurti bhupeshakumar ee nirnayam veluvarinchaaru.